Ριχάρδος Πολ (αυλικός)

Ο σερ Ριχάρδος Πολ, αγγλ.: sir Richard Pole, ΤΠ (1462 - Οκτώβριος 1504) ήταν υποστηρικτής και πρώτος εξάδελφος τού Ερρίκου Ζ' Τυδώρ βασιλιά της Αγγλίας. Έγινε Ιππότης του Τάγματος της Περικνημίδος (ΤΠ) και ήταν νυμφευμένος με τη Mαργαρίτα, μέλος του Οίκου της Υόρκης. Αυτός ήταν συγγενής των Λάνκαστερ, έτσι ο γάμος ενίσχυσε τη συμμαχία των Tυδώρ μεταξύ των Οίκων Yόρκης και Λάνκαστερ.

 Καταγωγή 
Γόνος μιας αρχαίας οικογένειας από την Ουαλία, ο σερ Ριχάρδος ήταν ένας ευγενής γαιοκτήμονας από το Μπάκινγκχαμσιρ. Ήταν γιος του Τζέφρυ Πολ, κυρίου του Γουόρελ, Τσέσιρ, και του Γουάιθερν στο Mέντμεχαμ, Μπάκινγκχαμσαϊρ (1431 – 1474 / 4 Ιανουαρίου 1479 , ενταφιάστηκε στο αβαείο του Μπίσαμ). Μητέρα του ήταν η Έντιθ Σαιντ-Τζον, κόρη του σερ Όλιβερ Σαιντ-Τζον του Μπλέτσo, Μπέντφορντσιρ (απεβ. 1437) και ετεροθαλής αδελφή της λαίδης Mαργαρίτας Μπωφόρ, μητέρας του Ερρίκου Ζ΄ Τυδώρ. Είχαν την ίδια μητέρα, τη Μαργαρίτα Μπωσάμπ του Μπλέτσο, η οποία είχε παντρευτεί τρεις φορές. Αυτό έκανε τον Ριχάρδο εξάδελφο του Ερρίκου Ζ'. Ο σερ Ριχάρδος ήταν επομένως εξάδελφος της Αλίκης Σαιντ-Τζον, συζύγου του Χένρι Πάρκερ, 10ου βαρόνου Μόρλεϋ και μητέρας της Τζέιν Πάρκερ, συζύγου του Τζορτζ Μπόλεϋν, υποκόμη Ρόσφορντ.

H αδελφή του Ελεονόρα παντρεύτηκε τον Ραλφ Βέρνυ και ήταν κυρία των τιμών της Ελισάβετ της Υόρκης και τής κόρης της Mαργαρίτας Τυδώρ.

Πέθανε τον Οκτώβριο του 1504.

 Οικογένεια 
Νυμφεύτηκε τη Mαργαρίτα των Τυδώρ, κόρη του Γεωργίου 1ου δούκα του Κλάρενς και της Ισαβέλλας Νέβιλ, μεταξύ 1491 και 1494, ίσως στις 22 Σεπτεμβρίου 1494.[1] Ωστόσο, ο μεγαλύτερος γιος τους Ερρίκος γεννήθηκε το 1492, καθιστώντας το 1491 την πιθανή ημερομηνία γάμου. Σχετικά με το θέμα τού γάμου, ο Ουίλιαμ Σαίξπηρ έγραψε «Του [δούκα του Κλάρενς] την κόρη, με γάμο έχω παντρευτεί». Και ο Οράτιος Ουόλπολ έγραψε στην αλληλογραφία του "Ο Ερρίκος [Ζ΄] την πάντρεψε με τον ασήμαντο σερ Ριχάρδο Πολ, που αποκαλείται Ουαλός Ιππότης".[3] Ο σερ Ριχάρδος Πολ μπορεί να είχε επιλεγεί από τον βασιλιά Ερρίκο Ζ' ως σύζυγος τής Μαργαρίτας της Υόρκης, εξαδέλφης τής συζύγου του, με βάση το ότι αυτός ήταν «ασφαλής», επειδή η μητέρα του, Ήντιθ Σαιντ-Τζον, ήταν ετεροθαλής αδελφή της Μαργαρίτας Μπωφόρ, μητέρας του Ερρίκου Ζ΄. Η μητέρα της Ήντιθ και της Μαργαρίτας ήταν η Μαργαρίτα Μπωσάμπ του Μπλέτσο.

Αυτός και η σύζυγός του είχαν πέντε παιδιά:
 Ερρίκος Πολ, 1ος Βαρόνος Μόνταγκιου (π. 1492 – 9 Ιανουαρίου 1539), πιο διάσημος ως ένας από τους ευγενείς στη δίκη της Άννας Μπολέυν. Νυμφεύτηκε την Τζέιν Νέβιλ, κόρη του Τζορτζ Νέβιλ 5ου βαρόνου Μπεργκαβένι και της λαίδης Τζόαν Άρουντελ. Ο Ερρίκος Πολ, η σύζυγός του και η μητέρα του αποκεφαλίστηκαν από τον Ερρίκο Η΄. Δισεγγονός τού Ερρίκου Πολ ήταν ο σερ Τζον Μπούρσιερ, βασιλεοκτόνος τού βασιλιά Καρόλου Α΄ της Αγγλίας που αποκεφαλίστηκε, τρισεγγονού τού Ερρίκου Η΄.
 Ρέτζιναλντ Πολ (π. 1500 – 17 Νοεμβρίου 1558), καρδινάλιος, παπικός λεγάτος σε διάφορες περιοχές, συμπεριλαμβανομένης της Αγγλίας, και ο Ρωμαιοκαθολικός αρχιεπίσκοπος του Καντέρμπερι.
 σερ Τζέφρυ Πολ (π. 1501 ή 1502 – 1558), κύριος της περιοχής (manor) του Λόρντινγκτον στο Σάσεξ, ύποπτος για προδοσία από τον βασιλιά Ερρίκο Η΄, κατηγορήθηκε για συνωμοσία με τον Κάρολο Ε' της Γερμανίας. Έζησε εξόριστος στην Ευρώπη. Νυμφεύτηκε την Κονστάνς Πάκεναμ, κόρη και κληρονόμο του σερ Τζον Πάκεναμ. Ο Τζον Πάκεναμ ήταν πρόγονος του σερ Έντουαρντ Πάκεναμ, κουνιάδος του Άρθουρ Γουέλσλυ 1ου δούκα του Γουέλινγκτον.
 σερ Άρθουρ Πολ (π. 1502 – 1535), κύριος της περιοχής (manor) του Μπρώντχερστ στο Σάσσεξ. Νυμφεύτηκε την Τζέιν Λιούκνορ, κόρη του σερ Ρότζερ Λιούκνορ και της πρώην Eλέανορ Τάκετ, κόρης του 6ου βαρόνου Άντλι και της πρώην Άνν Έσινγκαμ.
 λαίδη Ούρσουλα Πολ (π.1504 – 12 Αυγούστου 1570), παντρεύτηκε τον Ερρίκο 1ο βαρόνο Στάφορντ.

Ο Ριχάρδος Πολ και η σύζυγός του ήταν εξαδέλφια με τον Ερρίκο Ζ΄ και τη σύζυγό του

 Αναφορές 

Κατηγορία:Τάγμα της Περικνημίδας
Κατηγορία:Άγγλοι ευγενείς